Serbie

'A **Repubbleche de Serbie** (serbe: Република Србија, *Republika Srbija*) jè 'nu state d'u sud-est de l'Europe, jndr'â reggione de le Balcane. Confine cu Ungherie, Romanie, Bulgarie, Macidonie, cu l'Albanie pe' mezze d'u territorie a status condese d'u Kosove,  Mondegnure, Bosnie-Erzegovine, Croazie; se parle de 'nu state senze sbocche a 'u mare. 'A capitale sove jè Belgrade.  

'A Serbie ère aunìte ad 'u Mondegnure jndr'â ll'Aunìone Statale de Serbie e Mondegnure, me cchiù nnande ad 'u referendum d'u 21 másce 2006, 'u Mondegnure ha scacchiate pe' le 'ndependenze. Nnande a 'u referendum, 'a Confederazione jè state squagghiate e 'a Serbie (accussì cumme 'u Mondegnure) jè addevendate 'nu State sovrane. 

Jndr'ô 1999 'a provinge autonome d'u Kosove-Metohija avène lassate d'abbasce a 'u prutettorate 'ndernazionale UNMIK e NATO c'a Resoluzione d'u Conziglie de sicurezze de le Nazione Aunìte numere 1244 d'u 1999, ca prevedeve l'elezione de 'nu Parlamènde d'u luèche; fallite le negoziate ca avevène ddà scacchià 'ô *status* d'a reggione, 'u Parlamènde d'u prutettorate ha appruvate 'a dechiarazione de 'ndependenze d'u Kosove 'u 17 febbrare 2008. 'U sciùrne nnande 'u Parlamènde d'a Serbie ha dechiarate de conziderà nulle e prive de ogne effette 'a proclamazione citate d'apprìme. Ôsce a die 'u Kosove jè recanosciute cumme State da 85 de le Pajèsere membre de l'ONU ('mbrà cui 22 de ll'Aunìone europèe) cchiù Taiwan {e Sovrane Miletare Ordene de Malte.

'A Repubbleche de Serbie jè 'nu paìse membre de le Nazione Aunìte, d'u Conziglie d'Europe е de l'Organizzazione d'a Cooperazione Economeche d'u Mar Gnure. 'A tasùte jndr'â ll'OMC jè previste pe' l'anne 2012. 'A Serbie jè conziderate da 'u Funne Monetarije 'Ndernazionale cumme 'nu paìse d'ô sveluppe medie-ìrte cu 'na economije 'n'crescite e jè state proclamate d'a Freedom House paìse franghe.

Le javetande d'a Serbie da 'u 2009 pòtene viaggià senze obbleghe de viste jndrâ lle Pajèsere de ll'Aunìone europèe.

## Note


## Bibbliografije
### Lìbbre
* Edgar Hösch, *Storie de le Balcane*, Il Mulino, 2006, Bologne
* Joze Pirjevec, *Serbe, Croate, Slovene*, Il Mulino, 2002, Bologne
* Sandro e Alessandro Damiani, "Jugoslavie, genese de 'na mattanze annungiate", prefazione: Franco Cardini. Coop7giorni Pistoia 1993

* Konstantin Jiricek e Jovan Radovic, Istorija Srba-Storie de le Serbe (Prva Knjiga, Politicka Istorija-Volume prime, Storie Polìteche), Avadar, 2006, Belgrade

### Artichele e Sagge
* Stevo Ostojic, *Granne Serbie e Granne Croazie: pruggette a combronde*, jndre "Limes", n. 1, 1994
* Dusan Batakovic, *Pruggette serbe de spartizione*, jndre "Limes", n. 3, 1998

## 'Ndruche pure
* Danze tradizionale serbe
* Serbie e Mondegnure
* Repubbleche Socialiste de Serbie
* Cittadenanze serbe
* Sarma
* Forze speciale de le forze armate serbe
* Arte serbe
* Passaporte serbe
* Bandiere d'a Serbie
* Stemme d'a Serbie
* Croce serbe
* Chiesera ortodosse serbe
* Cucine Serbe
* Voivodine
* Storie d'a Serbie
* Sovrane de Serbie
* Uerre jugoslave

## Otre pruggette

## Collegaminde fore a Uicchipèdie
* culturale d'a Serbie
* 
* Schede d'a Serbie da 'u site Viaggiare Secure - Site curate da 'u Ministere de le Estere e da ll'ACI
* 'A Serbie sus a "Osservatorie sus a le Balcane"
* Schede d'a Serbie sus a "Peace Reporter"
*  Site d'u Guverne serbe
* Notizie da Radio Srbija jnr'ô Tagliáne
* Direktorijum
* Agenzie stambe Tanjug
* Agenzie stambe Beta
* Blic online
* B92